Document ID: 32014D0916

РЕШЕНИЕ ЗА ИЗПЪЛНЕНИЕ НА КОМИСИЯТА
от 15 декември 2014 година
за поправяне на приложението към Решение за изпълнение 2014/154/ЕС за разрешаване на пускането на пазара на (6S)-5-метилтетрахидрофолиева киселина, глюкозаминова сол, като нова хранителна съставка съгласно Регламент (ЕО) № 258/97 на Европейския парламент и на Съвета
(нотифицирано под номер С(2014) 9452)
(само текстът на италиански език е автентичен)
(2014/916/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
като има предвид, че:
(1)
С Решение за изпълнение 2014/154/ЕС на Комисията (2) се разрешава пускането на пазара на (6S)-5-метилтетрахидрофолиева киселина, глюкозаминова сол, като нова хранителна съставка.
(2)
В приложението към Решение за изпълнение 2014/154/ЕС се определя спецификацията на (6S)-5-метилтетрахидрофолиева киселина, глюкозаминова сол. Приложението съдържа грешка в данните на спецификацията. Грешката следва да бъде поправена.
(3)
Поради това Решение за изпълнение 2014/154/ЕС следва да бъде съответно поправено.
(4)
Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
ПРИЕ НАСТОЯЩОТО РЕШЕНИЕ:
Член 1
В данните за чистотата, посочени в спецификацията в приложението към Решение за изпълнение 2014/154/ЕС, вписването за изследването за глюкозамин се заменя със следното:
„Изследване за глюкозамин
34 - 46 % въз основа на сухо вещество след изсушаване“
Член 2
Адресат на настоящото решение е Gnosis SpA, Via Lavoratori Autobianchi 1, 20832 Desio (MB), Италия.
Съставено в Брюксел на 15 декември 2014 година.

Labels: 0
3
17